Imtella' Marzu 31, 2021 - Aġġornata 31 Ta' Marzu, 2021 2:50pm Steward Health Care Malta għadha kemm lestiet it-tisbieħ tad-Dipartiment tal-Fiżjoterapija fl-Isptar Karin Grech. Ix-xogħlijiet kienu jinkludu tisbieħ tad-dehra ġenerali tal-kmamar u tal-faċilitajiet, tibdil tas-sistema tal-elettriku u art ġdida tal-vinyl fid-dipartiment kollu. Dr Nadine Delicata, Direttur Eżekuttiv ta' Steward Malta, irrimarkat li din kienet l-ewwel darba li ġie rranġat il-post mindu fl-2007 il-Mater Dei ħa post San Luqa bħala l-isptar ewlieni tal-pajjiż. Huwa stmat li kull sena fid-Dipartiment tal-Fiżjoterpija jsiru madwar 40,000 viżta minn pazjenti kemm 'in-patients' kif ukoll 'out-patients'.